MEGOLDÓLAP


II. forduló

**A MOGYORÓS PELE NYOMÁBAN**

TERMÉSZETVÉDELMI VETÉLKEDŐ

# I. Feladat- Levél az erdőkről

**Kedves Csapat!**



**Nagyon örülök, hogy ismét találkozunk!**

A korábbi fordulóhoz hasonlóan, most is arra kérlek Benneteket, hogy tanulmányozzátok át figyelmesen a feladatlapot, járjatok utána a kérdéseknek, majd írjátok megoldásaitokat ebbe a dokumentumba (írhattok kézzel vagy akár számítógéppel is).

**Miután elkészültetek, jelen megoldólapot elektronikusan kitöltve, vagy kézzel írva, majd beszkennelve/ lefényképezve, küldjétek el a** [termeszetvedelem@mtvsz.hu](mailto:termeszetvedelem@mtvsz.hu) **e-mail címre elektronikus úton legkésőbb 2019. április 30-ig! A feladatlapot nem várom vissza, de ne felejtsétek el a megoldólaphoz csatolni a bónusz feladat megoldását!**

**Figyelem!**

A megoldólap minden oldalán feltétlenül tüntessétek fel **a regisztráció során megadott csapatotok, valamint iskolátok nevét**, mert csak így tudunk titeket beazonosítani. (Ha a csapat nevén időközben módosítanátok, akkor kérünk titeket, tüntessétek föl a feladatlapokon a régi csapatneveteket is zárójelben az új mellett), valamint minden esetben szerepeljen a kísérő e-mailetekben is a csapatotok és iskolátok neve!

**A vetélkedőhöz sok szerencsét és jó szórakozást kívánok!**

Mogyorós Pele barátunk eltűnt és az alábbi levelet hagyta maga után. A levélben bizonyos részeket üresen hagyott. Töltsétek ki az üres részeket, hátha segít megtalálni a kis állatot! Miután sikerült kitalálni a rejtőzködési helyét, írjátok a lap aljára!

Tipp: A kis pele az alábbi szavakat és a hozzájuk tartozó, zárójelbe írt kódokat hagyta segítségül a feladat megoldásához. Illesszétek be a szavakat (és kódokat) a levélbe, segítségükkel megtudhatjátok hol rejtőzködik barátunk. Ne feledjétek az első fordulóban Natura 2000 területekről tanultatok, az internet pedig már korábban is nagy segítségetekre volt!

A Föld szárazföldi területeinek körülbelül 30%-át fedi erdő. Az erdő a legjobban használja ki a terület erőforrásait, ezért a legösszetettebb életközösségnek tekintjük. Ennek a bonyolult rendszernek a talajban lakó mikroorganizmusok ugyanúgy részei, mint az erdőt alkotó fák, a cserjék, az aljnövényzet és a fogyasztók, az erdők állatai is. Az, hogy milyen típusú ez az erdő, az adott terület éghajlati és \_\_\_\_\_\_\_\_\_\_\_\_\_\_ viszonyai határozzák meg. Ahol sok a csapadék és állandóan magas a hőmérséklet, mint pl. az Egyenlítő környékén, ott trópusi esőerdő is kialakulhat, míg a mérsékelt égövön teljesen más típusú erdők fejlődnek ki. Magyarország túlnyomórészt az európai lombhullató erdők zónájába tartozik.

Az erdők sok szempontból fontos szerepet töltenek be: óriási mértékű szén-dioxid-megkötéssel és \_\_\_\_\_\_\_\_\_\_\_\_\_\_\_\_ segítik az élhető légkör fennmaradását. Újrahasznosítható szervesanyag-termelést valósítanak meg. Komoly szerepet töltenek be a Föld vízháztartásának szabályozásában is, és akkor nem is beszéltünk még az erdő emberek számára fontos jóléti, egészségmegőrző szerepéről. Hazánk őshonos erdei túlnyomórészt bükkösök, gyertyános-tölgyesek, cseres-tölgyesek, keményfás-ligeterdők, puhafájú –ligeterdők. De emellett telepített nemes nyarasokat és \_\_\_\_\_\_\_\_\_\_\_\_\_\_, valamint fenyveseket is találunk.

Bükkös elsősorban középhegységeinkben fordulnak elő, de a dunántúli, \_\_\_\_\_\_\_\_\_\_\_\_\_\_ tájakon is találkozhatunk velük. Cserjeszintje viszonylag \_\_\_\_\_\_\_\_\_\_\_\_\_\_\_\_, hiszen az idős bükkösökre a nagyon zárt lombkorona jellemző, és a kevés fényt nem sok növény tűri el. A középhegységeinkben és a dombos területeken a bükkös szint alatt találkozhatunk \_\_\_\_\_\_\_\_\_\_\_\_\_\_\_\_, amelyek már gazdagabb cserjeszinttel rendelkeznek.

Hazánk egyik legelterjedtebb erdőtársulásai a cseres-tölgyesek, amelyek fő erdőalkotó fajai a \_\_\_\_\_\_\_\_\_\_\_\_\_\_\_\_ és a csertölgy. Ezen erdőknek igen \_\_\_\_\_\_\_\_\_\_\_\_\_\_\_ cserjeszintje van, hiszen a lombkoronájuk lazább, sokkal több fényt enged át, mint pl. a bükkös esetében.

Korábban, a folyószabályozások előtt jellemző volt a tavaszi elöntés a folyók mentén. Ezeken a területeken alakultak ki a \_\_\_\_\_\_\_\_\_\_\_\_\_\_\_\_ (keménylombú ligeterdők). Ezek a vízelöntés hiányában veszélyeztetett társulások, nagyon gyakran jelentős természetvédelmi értékkel bírnak.

Az alföldi alacsony árterületeken jellemzően puhafás ligeterdőket találunk, melyek jellemző fajai a fehér és a törékeny fűz, a fehér és a fekete nyár.

|  |  |  |
| --- | --- | --- |
| oxigéntermeléssel (U) | kocsánytalan tölgy (0) | tölgy-kőris-szil ligeterdők (3) |
| csapadékosabb (N) | akácosokat (H) | domborzati (H) |
| szegényes (2) | gazdag (3) | gyertyános-tölgyesekkel (0) |

A Mogyorós Pele itt tartózkodik: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# II. Feladat- a terület feltárása

Most már tudjátok hova rejtőzött a kis pele. Miután rátaláltatok, azt kéri tőletek, hogy kicsit nézzetek utána rejtekhelyének!

a) Járjatok utána és röviden fogalmazzátok meg, mi veszélyezteti a területet.

b) Nézzetek utána, majd írjátok le, hogy milyen természetvédelmi beavatkozások zajlanak arrafelé.

Tipp: Lehet, hogy a terület természetvédelmi beavatkozásaiban a vetélkedő szervezőjének a keze is benne van? Egy kis kutakodást megér!

a) A területet az alábbiak veszélyeztetik:

b) A területen az alábbi természetvédelmi beavatkozások zajlanak:

|  |
| --- |
| 1) |
| 2) |
| 3) |
| 4) |
| 5) |
| 6) |
| egyéb: |

**III. Feladat- A ti kedvenc helyetek**

Kis barátunk most szeretne megismerkedni a ti kedvenc területetekkel, esetleg megtudni, hogy milyen barátai élnek arrafelé. Bizonyára a ti környezetetekben is vannak olyan élőhelyek (természetes vagy természetközeli élőhelyek, helyi vagy országos védettséget élvező, vagy adott esetben a Natura 2000 hálózatba tartozók), amelyeken számos növény- és állatfaj lel otthonra. Feladatotok most az lesz, hogy tanárotok vagy egy ismerős felnőtt segítségével keressetek egy számotokra érdekes területet, amelyet szívesen meglátogattok és bemutatnátok nekünk.

a) Röviden, néhány mondatban mutassátok be az általatok választott területet, írjátok le, hogy miért erre a területre esett választásotok.

b) Látogassatok el személyesen is kedvenc helyetekre, keressetek három-három, számotokra kedves, az életközösséget meghatározó növény- és állatfajt, derítsétek ki a nevüket, majd fényképezzétek/ rajzoljátok le azokat. (Az alkotásokat a megoldólapba is illeszthetitek, vagy csatolhatjátok).

c) Derítsétek ki, hogy van-e olyan tényező, ami veszélyezteti a terület fennmaradását és ha igen, írjátok le, mit javasolnátok a területet megóvásáért!

Tipp: Nem kell messzire mennetek, a kiválasztott helyszín lehet bármilyen védettséget élvező terület, de akár egy olyan vizes élőhely, gyepterület, vagy zöld folt is, amely nem védett, de ti valamiért mégis szeretitek.

a) A kiválasztott terület rövid bemutatása:

b) Három-három, az életközösséget meghatározó növény- és állatfaj fényképe/rajza, faj megnevezéssel:


|  |  |  |
| --- | --- | --- |
| megnevezés: | megnevezés: | megnevezés: |
| megnevezés: | megnevezés: | megnevezés: |

c) A területet az alábbi tényezők veszélyeztetik, megóvására az alábbiakat javasoljuk:

**Bónusz feladat plusz pontért - Meglepetés a Mogyorós Pelének!**

Ha kedveskedni szeretnétek a kis pelének, készítsetek neki ajándékot! Keressetek a környéketeken egy természetes vagy természeteshez közeli erdőterületet. Nevezzétek meg és a területről, vagy annak egy részletéről készítsetek ún. termésképet, azaz olyan alkotást, ami elhullott természetes anyagokból (pl. levelek, termések, kavicsok) készül. Az elkészült művet fényképezzétek le, és a fotót csatolmányként juttassátok el hozzánk, mi pedig átadjuk a Mogyorós Pelének!

Tipp: Kedvességetekért cserébe plusz pontra számíthattok!



**EZENNEL A VETÉLKEDŐ MÁSODIK FORDULÓJA IS VÉGET ÉRT, KÖSZÖNÖM, HOGY VELEM TARTOTTATOK, REMÉLEM, HOGY IZGALMASNAK TALÁLTÁTOK A VETÉLKEDŐT ÉS SOKAT TANULTATOK KÖZÖS KALANDUNK SORÁN!**

**HAMAROSAN JELENTKEZÜNK AZ EREDMÉNYEKKEL ÉS REMÉLEM SZEMÉLYESEN IS TALÁLKOZUNK A DÖNTŐN!**